| 17-asis ulonų pulkas |
| --- |
| Pulko vėliava |
| Veikimo laikas | 1812 m. liepos 5 d. – 1814 m. |
| Rūšis | Ulonai |
| Būstinė | Kupiškis |
| Vadovybė |
| Žinomi vadai | Mykolas Juozapas Tiškevičius |

1813 m. 17-ojo ulonų pulko karininkas.
**17-asis ulonų pulkas** (lenk. *17. pułk ułanów*) – Didžiosios armijos ulonų pulkas, suformuotas Lietuvoje Napoleono karų metu. Priklausė Varšuvos kunigaikštystės kariuomenei.

Istorija
--------

1812 m. liepos 5 d. grafas Mykolas Juozapas Tiškevičius savo iniciatyva ir lėšomis pradėjo formuoti 17-ąjį lietuviškąjį ulonų pulką. Į pulką stojo vyrai iš Biržų, Raseinių, Telšių, Panevėžio miestų ir jų apylinkių. Pulko štabas buvo Kupiškyje. Napoleonas Bonapartas pulko vadu paskyrė patį grafą Mykolą Tiškevičių ir suteikė jam pulkininko laipsnį.

1812 m. pabaigoje šis pulkas kartu su kitais lietuviškais daliniais dengė Didžiosios armijos atsitraukimą ir prisijungė prie X korpuso. 1812 m. gruodžio mėn. 17-asis ulonų pulkas per Tauragę pasitraukė į Karaliaučių. 1813 m. sausio 19 d. pulkas turėjo 829 ulonus ir buvo dislokuotas Elbinge. Vėliau jis perkeltas į Didžiosios Lenkijos regioną ir buvo dislokuotas Skiverzynoje ir Mendzychude, kai prisijungė prie prancūzų kariuomenės likučių, kuriems vadovavo vicekaralius Eženas de Boharnė. Vasario 4 d. pulkas kovėsi prie Brandenburgo. Vasario 11 ar 12 d. jis kartu su 19-uoju lietuvių ulonų pulku kovėsi prie Serakuvo. Ten jį sutriuškino rusų generolo Aleksandro Černyšovo vadovaujamas avangardas. Generolas Romualdas Giedraitis, vadovavęs abiem ulonų pulkams, pateko į nelaisvę. Mūšio metu pulkas neteko 147 iš 585 prieš tai buvusių vyrų.

Po šio mūšio abu pulkai buvo priskirti prancūzų generolo Etjeno Moriso Geraro divizijai, priklausančiai XIII korpusui. Kartu su juo pulkas kovėsi prie Brėmeno, Hamburgo, Liubeko. 1813 m. balandžio 20 d. į pulką buvo prijungti 19-ojo ulonų pulko vyrai, kai 225 kariai iš 19-ojo pulko buvo atrinkti į Imperatoriškąją gvardiją. Taip buvęs 19-ojo ulonų pulko vadas Konstantinas Rajeckis tapo naujuoju 17-ojo ulonų pulko vadu. Paskutiniai pulko mūšiai vyko Danijoje. Po imperatoriaus Napoleono abdikacijos ir Fontenblo sutarties pulkui buvo leista grįžti į tėvynę su ginklais ir vėliavomis.

Uniformos
---------

Pulkas dėvėjo šias uniformas:

 Purpurinė apykaklė, tamsiai mėlynos spalvos atlapai su purpurinėmis linijomis.

 Purpuriniai kelnių lampasai.

Galerija
--------

* Pulko brigados generolas ir pulkininkas.Pulko brigados generolas ir pulkininkas.
* Pulko kario kepurė, papuošta lietuvišku Vyčiu.Pulko kario kepurė, papuošta lietuvišku Vyčiu.
* Pulko kario kepurė, papuošta lietuvišku Vyčiu.Pulko kario kepurė, papuošta lietuvišku Vyčiu.
* Pulko kario uniformos su Vyčiu rekonstrukcija.Pulko kario uniformos su Vyčiu rekonstrukcija.

Išnašos
-------

1. 1 2 3 4 5 6 7 8 9 10 11 12 13 14  Urbonienė 2021.
2. 1 2  Nawrot 2008, p. 699.
3. 1 2 3  „Epoka napoleońska lata 1796-1815". *www.muzeumwp.pl* (lenkų). Lenkijos kariuomenės muziejus. Suarchyvuota iš originalo 2016-08-17.
4. ↑  Nawrot 2008, p. 710.
5. 1 2  Nawrot 2008, p. 711.
6. ↑  Askenazy & Gembarzewski 2003.

Šaltiniai
---------

* Glemža, Liudas (2003). „Lietuviški Daliniai Prancūzijos Kariuomenėje 1812-1814 m.". *Karo Archyvas*. Vilnius: Generolo Jono Žemaičio Lietuvos karo akademija. **18**. doi:10.47459/ka.2003.18.4. S2CID 240261124.
* Nawrot, Dariusz (2008). *Litwa i Napoleon w 1812 roku*. Katowice. ISBN 9788322617489.`{{cite book}}`: CS1 priežiūra: location missing publisher (link)
* Pugačiauskas, Virgilijus (2007). „Lietuvos nuostoliai 1812 m. kare". *Karo Archyvas*. Vilnius: Generolo Jono Žemaičio Lietuvos karo akademija. **22**: 89–110. doi:10.47459/ka.2007.22.3. ISSN 1392-6489. S2CID 240264768.
* Pugačiauskas, Virgilijus (2019). *XIX a. Lietuvos karinių dalinių istorija*. Vilnius: Generolo Jono Žemaičio Lietuvos karo akademija. ISBN 978-609-8074-97-0.
* Urbonienė, Lina (2011). „17-ojo lietuviškojo ulonų pulko kario kepurė" (PDF). *Vytauto Didžiojo Karo Muziejus 2010 metais Almanachas*. Kaunas: Vytauto Didžiojo karo muziejus: 171–172. ISSN 2029-3259.
* Urbonienė, Lina (2021). „Kepurė, Prancūzijos kariuomenės 17-ojo lietuviškojo ulonų pulko kario". *limis.lt*.
* Askenazy, Szymon; Gembarzewski, Bronisław (2003). *Wojsko Polskie: Księstwo Warszawskie 1807–1814*. Wydawnictwo Kurpisz. ISBN 83-88841-47-5.